રવિવારે સવારે મોડાસા-હિંમતનગર રોડ પર ઇકો વાન પલટી ખાઈ ઝાડ સાથે અથડાતા અકસ્માતની ઘટનામાં ૭ લોકો ઈજાગ્રસ્ત થતા ૧૦૮ ઇમરજન્સી એમ્બ્યુલન્સના સાયરનથી રોડ ગુંજી ઉઠતા આજુબાજુના ગામલોકો પણ ચિંતિત બન્યા હતા સદનસીબે જાનહાની ટળી હતી સંતરામપુરના કડાણા ગામનો પરિવાર વિસનગર લગ્ન માં જઈ પરત ફરી રહ્યો હતો ખુમાપુર પાટિયા નજીક ઈકો કાર પલ્ટી ખાઈ જતા કારમાં સવાર ૧) હિમાનીબેન પટેલ,૨) મંજુલાબેન પટેલ ,૩)જયમીન પટેલ ,૪)યામીન પટેલ,૫)પ્રદીપ પટેલ,૬) રાજેશ પટેલ , અને ૭) જયાબેન પટેલ ના શરીરે ગંભીર ઈજાઓ પહોંચતા અકસ્માતની ઘટનાના પગલે દોડી  આવેલા લોકોએ તમામ ઇજાગ્રસ્તોને સારવાર અર્થે ૧૦૮ ઇમર્જન્સી એમ્બ્યુલન્સ ને જાણ કરતા બે ૧૦૮ ઇમર્જન્સી એમ્બ્યુલન્સ મારફતે  મોડાસાની ખાનગી હોસ્પિટલમાં સારવાર અર્થે ખસેડવામાં આવ્યા હતા.